turjo4nis/wikipedia-bn-dump-20250701 huggingface dataset:
লিন ফনট্যান

লিন ফনট্যান (; ৬ ডিসেম্বর ১৮৮৭ - ৩০ জুলাই ১৯৮৩) ছিলেন একজন ব্রিটিশ অভিনেত্রী। তিনি দ্য গার্ডসম্যান (১৯৩১) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ফনট্যানকে বিংশ শতাব্দীর মার্কিন মঞ্চের সেরা প্রধান অভিনেত্রীদের একজন হিসেবে গণ্য করা হয়। তাকে ও তার স্বামী আলফ্রেড লুন্টকে ১৯৭০ সালে বিশেষ টনি পুরস্কারে সম্মানিত করা হয়। তাদের দুজনের নামানুসারে ব্রডওয়ের লুন্ট-ফনট্যান থিয়েটারের নামকরণ করা হয়। তারা দুজনেই ১৯৬৫ সালে এমি পুরস্কার অর্জন করেন।

প্রারম্ভিক জীবন
ফনট্যান ১৮৮৭ সালের ৬ই ডিসেম্বর লন্ডনের উডফোর্ডে জন্মগ্রহণ করেন। তার প্রকৃত নাম লিলি লুইস ফনট্যান। তিনি ফরাসি ও আইরিশ বংশোদ্ভূত। তার পিতা জুল ফনট্যান ও মাতা ফ্রান্সেস এলেন থর্নলি। তার দুই বোন ছিল, তাদের মধ্যে একজন পরবর্তীকালে ইংল্যান্ডে ও অপরজন নিউজিল্যান্ডে বসবাস করতেন।

ব্যক্তিগত জীবন ও মৃত্যু

ফনট্যান ১৯২২ সালে অভিনেতা আলফ্রেড লুন্টকে বিয়ে করেন। এই দম্পতির কোন সন্তান ছিল না।

লিন ফনট্যান ১৯৮৩ সালের ৩০শে জুলাই ৯৫ বছর বয়সে নিউমোনিয়ায় আক্রান্ত হয়ে উইসকনসিন অঙ্গরাজ্যের জেনেসি ডিপোর টেন চিমনিসে মৃত্যুবরণ করেন। তাকে উইসকনসিনের মিলওয়াউকির ফরেস্ট হোম সেমাট্রিতে তার স্বামী লুন্টের পাশে সমাহিত করা হয়।

তথ্যসূত্র

বহিঃসংযোগ

 
 
 
 
 

১৮৮৭-এ জন্ম
১৯৮৩-এ মৃত্যু
২০শ শতাব্দীর ইংরেজ অভিনেত্রী
ইংরেজ চলচ্চিত্র অভিনেত্রী
ইংরেজ নির্বাক চলচ্চিত্র অভিনেত্রী
ইংরেজ টেলিভিশন অভিনেত্রী
ইংরেজ বেতার অভিনেত্রী
ইংরেজ মঞ্চ অভিনেত্রী
লন্ডনের অভিনেত্রী
মার্কিন যুক্তরাষ্ট্রে ব্রিটিশ প্রবাসী
নিউমোনিয়ায় মৃত্যু
উইসকনসিনে সংক্রামক রোগে মৃত্যু
প্রেসিডেনশিয়াল মেডেল অব ফ্রিডম প্রাপক
কেনেডি সেন্টার সম্মাননা প্রাপক
টনি পুরস্কার বিজয়ী
সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী
ব্রিটিশ মঞ্চ অভিনেত্রী
ব্রিটিশ টেলিভিশন অভিনেত্রী
মার্কিন যুক্তরাষ্ট্রে ব্রিটিশ অভিবাসী
মার্কিন যুক্তরাষ্ট্রে ব্রিটিশ প্রবাসী অভিনেত্রী
প্রেসিডেন্সিয়াল মেডেল অব ফ্রিডম প্রাপক
স্ফুলিঙ্গ (কাব্যগ্রন্থ)

স্ফুলিঙ্গ হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯৪৫ সালে প্রকাশিত হয়। এর প্রকাশক ছিলেন শ্রীপুলিনবিহারী সেন। উল্লেখ্য যে, রবীন্দ্রনাথের "লেখন" কাব্যগ্রন্থটি "স্ফুলিঙ্গ" নামে প্রকাশিত হবার কথা ছিল। কিন্তু পরে দুটিই আলাদা গ্রন্থরূপে প্রকাশ পায়।      এই গ্রন্থের প্রবেশক কবিতাটি "লেখন" থেকে গৃহীত হয়েছে।

তথ্যসূত্র 
কাব্য
রবীন্দ্রনাথ_ঠাকুরের_কাব্যগ্রন্থ
১৯৪৫-এর_বই

বহিঃসংযোগ 
 
 rabindra-rachanabali.nltr.org
চালসা রেলওয়ে স্টেশন

চালসা রেলওয়ে স্টেশন পশ্চিমবঙ্গ রাজ্যের জলপাইগুড়ি জেলার একটি রেলওয়ে স্টেশন। এটি চালসা এলাকাতে রেল পরিষেবা পরিবেশন করে। স্টেশনটিতে দুটি প্ল্যাটফর্ম রয়েছে। স্টেশনটি উত্তর-পূর্ব সীমান্ত রেলের আলিপুরদুয়ার বিভাগের অধীনে নিউ জলপাইগুড়ি-শিলিগুড়ি-নতুন মাল জংশন-হাসিমারা-আলিপুরদুয়ার জংশন রুটে অবস্থিত। এটি নিউ জলপাইগুড়ি-আলিপুরদুয়ার-শামুকতলা রোড রেলপথের একটি অংশ হিসাবেও বিবেচিত হয়।

রেল পরিষেবা 

স্টেশনটিতে বিরতি প্রদানকারী ফুরুতব গুরুত্বপূর্ণ ট্রেন সমূহ:

 নিউ জলপাইগুড়ি আলিপুরদুয়ার ট্যুরিস্ট ভিস্তাডোম স্পেশাল
 শিলিগুড়ি-আলিপুরদুয়ার ইন্টারসিটি এক্সপ্রেস

তথ্যসূত্র

জলপাইগুড়ি জেলার রেলওয়ে স্টেশন
পশ্চিমবঙ্গের রেলওয়ে স্টেশন
আলিপুরদুয়ার রেলওয়ে বিভাগ
জিল ক্লেবুর্গ

জিল ক্লেবুর্গ (৩০ এপ্রিল ১৯৪৪ - ৫ নভেম্বর ২০১০) ছিলেন একজন মার্কিন অভিনেত্রী। তিনি মঞ্চ, টেলিভিশন ও চলচ্চিত্রে তার কাজের জন্য সুপরিচিত ছিলেন। তিনি অ্যান আনম্যারিড ওম্যান (১৯৭৮) চলচ্চিত্রে অভিনয়ের জন্য কান চলচ্চিত্র উৎসব থেকে শ্রেষ্ঠ অভিনেত্রীর পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। পরের বছর তিনি স্টার্টিং ওভার (১৯৭৯) চলচ্চিত্রের জন্য টানা দ্বিতীয়বারের মত শ্রেষ্ঠ অভিনেত্রী বিভাগে অস্কারের মনোনয়ন লাভ করেন। এছাড়া তিনি চলচ্চিত্রে কাজের জন্য চারটি গোল্ডেন গ্লোব পুরস্কারের মনোনয়ন এবং টেলিভিশনে কাজের জন্য দুটি প্রাইমটাইম এমি পুরস্কারের মনোনয়ন লাভ করেন।

প্রারম্ভিক জীবন
ক্লেবুর্গ ১৯৪৪ সালের ৩০শে এপ্রিল নিউ ইয়র্ক সিটিতে জন্মগ্রহণ করেন। তার মাতা জুলিয়া লুইস (বিবাহপূর্ব ডর; ১৯১০-১৯৭৫) ছিলেন একজন অভিনেত্রী ও মঞ্চ প্রযোজক ডেভিড মেরিকের মঞ্চ সহকারী, এবং পিতা আলবার্ট হেনরি "বিল" ক্লেবুর্গ একটি কোম্পানির উৎপাদন নির্বাহী। তার মাতামহী আলমা লাচেনব্রুখ ক্লেবুর্গ ছিলেন কনসার্ট ও ওপেরা সঙ্গীতশিল্পী।

ব্যক্তিগত জীবন ও মৃত্যু
ক্লেবুর্গ ১৯৬০-এর দশকের শেষভাগের পাঁচ বছর অভিনেতা আল পাচিনোর সাথে ডেট করেন। তিনি ১৯৭৯ সালে চিত্রনাট্যকার ও নাট্যকার ডেভিড রেবকে বিয়ে করেন। তাদের দুই সন্তান ছিল, তারা হলেন পুত্র মাইকেল রেব এবং কন্যা অভিনেত্রী লিলি রেব।

ক্লেবুর্গ ২০ বছরের অধিক সময় ধরে ক্রনিক লিম্ফোসিটিক লুকেমিয়ায় আক্রান্ত ছিলেন এবং নিজ বাড়িতে একান্তেই এই রোগের চিকিৎসা নেন। তিনি ২০১০ সালের ৫ই নভেম্বর কানেটিকাট অঙ্গরাজ্যের লেকভিলে নিজে বাড়িতে মৃত্যুবরণ করেন।

তথ্যসূত্র

বহিঃসংযোগ

 
 
 

১৯৪৪-এ জন্ম
২০১০-এ মৃত্যু
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
ইহুদি বংশোদ্ভূত মার্কিন ব্যক্তি
নিউ ইয়র্ক শহরের অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
সারা লরেন্স কলেজের প্রাক্তন শিক্ষার্থী
কানেটিকাটে ক্যান্সারে মৃত্যু
শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী
ব্রিয়ার্লি স্কুলের প্রাক্তন শিক্ষার্থী
লিউকিমিয়ায় মৃত্যু
লি স্ট্রাসবার্গ থিয়েটার অ্যান্ড ফিল্ম ইনস্টিটিউটের প্রাক্তন শিক্ষার্থী
কানেটিকাটের অভিনেত্রী
মতিউর রহমান (গাজীপুরের রাজনীতিবিদ)

মতিউর রহমান (–৭ আগস্ট ২০১৪) বাংলাদেশের গাজীপুর জেলার রাজনীতিবিদ ও গাজীপুর-১ আসনের সাবেক সংসদ সদস্য।

প্রাথমিক জীবন 
মতিউর রহমান  সালে গাজীপুর জেলায় জন্মগ্রহণ করেন।

রাজনৈতিক জীবন 
মতিউর রহমান জাতীয় পার্টির সাবেক প্রেসিডিয়াম সদস্য। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে গাজীপুর-১ আসন থেকে সংসদ সদস্য নির্বাচিত হন।

মৃত্যু 
মতিউর রহমান ৭ আগস্ট ২০১৪ সালে ঢাকায় মৃত্যুবরণ করেন। তাকে বনানী কবরস্থানে সমাহিত করা হয়।

তথ্যসূত্র 

১৯২৬-এ জন্ম
২০১৪-এ মৃত্যু
গাজীপুর জেলার রাজনীতিবিদ
জাতীয় পার্টির রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
১৯২০-এর দশকে জন্ম
মোখলেছুর রহমান

মোখলেছুর রহমান নামটি নিচের ব্যক্তিবর্গকে নির্দেশ করতে পারে:

 মোখলেছুর রহমান (গাইবান্ধার রাজনীতিবিদ) –বাংলাদেশী রাজনীতিবিদ যিনি গাইবান্ধা-৩ আসনের সংসদ সদস্য ছিলেন।
 মোখলেছুর রহমান (গাজীপুরের রাজনীতিবিদ) –বাংলাদেশী রাজনীতিবিদ যিনি গাজীপুর-৩ আসনের সংসদ সদস্য ছিলেন।

আরও দেখুন 

 মোখলেসুর রহমান –দ্ব্যর্থতা নিরসনকারী পাতা।
 মোখলেছুর রহমান চৌধুরী –বাংলাদেশী রাজনীতিবিদ যিনি রাজশাহী-৫ আসনের সংসদ সদস্য ছিলেন।
হাসে উদ্দিন দেওয়ান

হাসে উদ্দিন দেওয়ান বাংলাদেশের গাজীপুর জেলার রাজনীতিবিদ ও তৎকালীন গাজীপুর-৩ আসনের সাবেক সংসদ সদস্য।

প্রাথমিক জীবন 
হাসে উদ্দিন দেওয়ান গাজীপুরের কালীগঞ্জে জন্মগ্রহণ করেন।

রাজনৈতিক জীবন 
হাসে উদ্দিন দেওয়ান ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন গাজীপুর-৩ আসন থেকে সংসদ সদস্য নির্বাচিত হন। তিনি কালীগঞ্জ উপজেলা পরিষদের চেয়ারম্যান ছিলেন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত (জীবিত ব্যক্তি)
গাজীপুর জেলার রাজনীতিবিদ
জাতীয় পার্টির রাজনীতিবিদ
তৃতীয় জাতীয় সংসদ সদস্য
জীবিত ব্যক্তি
উপজেলা পরিষদের চেয়ারম্যান
দেওয়ান মোহাম্মদ ইদ্রিস

দেওয়ান মোহাম্মদ ইদ্রিস (মার্চ ১৯২০-১০ ফেব্রুয়ারি ১৯৯০) ছিলেন বাংলাদেশি রাজনীতিবিদ। তিনি তৎকালীন ঢাকা-২০ আসনের সংসদ সদস্য ছিলেন।

প্রাথমিক জীবন 
দেওয়ান মোহাম্মদ ইদ্রিস তৎকালীন ব্রিটিশ ভারতের ঢাকা জেলার সাভার উপজেলার আশুলিয়া থানার জিরাবো গ্রামে ১৯২০ সালের মার্চ মাসে জন্মগ্রহণ করেন। পিতা নজর আলী দেওয়ান এবং মাতা জয়গুন্নেছার ৭ সন্তানের মধ্যে প্রথম সন্তান দেওয়ান মো: ইদ্রিস। তার পিতামহের নাম মাধু দেওয়ান এবং প্রপিতামহ ছিলেন বাবর আলী দেওয়ান। বাবর আলী দেওয়ানের বাবার নাম ছিলো তালেবর আলী দেওয়ান। তালেবর আলী দেওয়ানের বাবার নাম একাব্বর আলী দেওয়ান।

শিক্ষা জীবন 
দেওয়ান মোহাম্মদ ইদ্রিস আশুলিয়া প্রাথমিক বিদ্যালয়ে শিক্ষাজীবন শুরু করে পঞ্চম শ্রেণি ভর্তি হন জিরাবো প্রাথমিক বিদ্যালয়ে। ১৯১৪ সালে প্রতিষ্ঠিত ধামরাই হার্ডিঞ্জ সরকারি উচ্চ বিদ্যালয় ও কলেজ ভর্তি হন ষষ্ঠ শ্রেণিতে। পরবর্তীকালে সাভারের অধরচন্দ্র উচ্চ বিদ্যালয় থেকে মেট্রিকুলেশন পাশ করেন। তিনি ঢাকার জগন্নাথ কলেজে পড়াশোনা করেন।

কর্মজীবন 
১৯৫৫ সালে টেকনাফে আনসার অ্যাডজুট্যান্ট হিসেবে যোগদান করে ১৯৬০ সালে সরকারি চাকরি থেকে পদত্যাগ করেন। ১৯৬১ সালে জিরাবো উচ্চ বিদ্যালয় প্রতিষ্ঠা করেন। ১৯৭২ সালে নিজ জমিতে জিরাবো গ্রামে একটি কলেজ প্রতিষ্ঠা করেন।

রাজনৈতিক জীবন 
দেওয়ান মোহাম্মদ ইদ্রিস ১৯৪৩ সালে প্রথম ইউনিয়ন পরিষদের প্রেসিডেন্ট নির্বাচিত হয়ে ১৯৪৩ থেকে ১৯৮৮ সাল পর্যন্ত ৪৫ বছর চেয়ারম্যান হিসেবে দায়িত্ব পালন করেন।

১৯৬৫ সালে তিনি প্রাদেশিক পরিষদের নির্বাচনে সাভার-ধামরাই আসন থেকে অংশগ্রহণ করেন। ১৯৬৯ সালে কৃষকবিরোধী সূর্যাস্ত আইন (নির্দিষ্ট সময়ের মধ্যে খাজনা না দিলে জমির মালিকানা সরকার গ্রহণ করবে) বাতিলের জন্য সাবেক মন্ত্রী ক্যাপ্টেন আব্দুল হালিমের সঙ্গে নেতৃত্ব দেন। তিনি ১৯৭০ সালে প্রাদেশিক পরিষদ নির্বাচনে অংশগ্রহণ করেন ন্যাপ মোজাফ্ফরের প্রার্থী হিসেবে সাভার আসন থেকে কুঁড়েঘর প্রতীক নিয়ে প্রতিদ্বন্দ্বিতা করেন।

১৯৭৩ সালের প্রথম জাতীয় সংসদ নির্বাচনে তিনি সাভার আসনে বাংলাদেশের প্রথম সংসদ নির্বাচনে ন্যাপ মোজাফ্ফরের প্রার্থী হিসেবে প্রতিদ্বন্দ্বিতা করেন।

১৯৭৯ সালের দ্বিতীয় জাতীয় সংসদ নির্বাচনে তিনি বিএনপির মনোনয়নে তৎকালীন ঢাকা-২০ আসন থেকে প্রথমবারের মতো সংসদ সদস্য নির্বাচিত হন তিনি।

মুক্তিযুদ্ধে ভূমিকা 
দেওয়ান মোহাম্মদ ইদ্রিস ১৯৭১ সালে জিরাবো ও আশুলিয়ায় মুক্তিযোদ্ধাদের জন্য ক্যাম্প পরিচালনা ও প্রশিক্ষণ প্রদান করেন।

পারিবারিক জীবন 
দেওয়ান মোহাম্মদ ইদ্রিস ১৯৫৭ সালে সালেহা খাতুনকে বিয়ে করেন তিনি (সালেহা খাতুন) ২২ মে ২০১৩ সালে মৃত্যুবরণ করেন। এই দম্পতীর ৬ সন্তানের মধ্যে সাবেক সংসদ সদস্য ডা. দেওয়ান মোহাম্মদ সালাউদ্দিন বাবু, দেওয়ান মো: মঈনউদ্দিন বিপ্লব, দেওয়ান মো: মহিউদ্দিন বিকাশ এবং তিন মেয়ে- শামীমা ইয়াসমিন মিনি (মৃত্যু-২০ অক্টোবর ২০১১), শামীমা পারভীন খুকু, শামীমা নাজনীন নাজু।

মৃত্যু 
দেওয়ান মোহাম্মদ ইদ্রিস ১০ ফেব্রুয়ারি ১৯৯০ সালে সাভার উপজেলার আশুলিয়া থানার জিরাবো গ্রামে হার্ট অ্যাটাকে মৃত্যুবরণ করেন।

তথ্যসূত্র 

১৯২০-এ জন্ম
১৯৯০-এ মৃত্যু
জগন্নাথ কলেজের প্রাক্তন শিক্ষার্থী
ঢাকা জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
খাপছাড়া (কাব্যগ্রন্থ)

খাপছাড়া হল রবীন্দ্রনাথ ঠাকুর কর্ত্তৃক বাংলা ভাষায় রচিত একটি বিখ্যাত শিশুতোষ কাব্যগ্রন্থ। এটি ১৯৩৭ সালে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি। রবীন্দ্রনাথ এই গ্রন্থটি রাজশেখর বসু (পরশুরাম)-কে উৎসর্গ করেন।

তথ্যসূত্র

বহিঃসংযোগ 
   
 rabindra-rachanabali.nltr.org

১৯৩৭-এর বই
রবীন্দ্রনাথ ঠাকুরের কাব্যগ্রন্থ
জুবাইদা জালাল খান

জুবাইদা জালাল খান একজন পাকিস্তানি মহিলা রাজনীতিবিদ, শিক্ষাবিদ ও সমাজকর্মী। তিনি ইমরান খান মন্ত্রীসভার প্রতিরক্ষা উৎপাদন মন্ত্রী‌। তিনি ২০১৮ সালের ২০ আগস্ট থেকে প্রতিরক্ষা উৎপাদন মন্ত্রণালয়ের দায়িত্বের রয়েছেন।

২০০২ সালে পাকিস্তান মুসলিম লীগ (কিউ) প্লাটফর্মে অনুষ্ঠিত সাধারণ নির্বাচনে সফলভাবে প্রতিদ্বন্দ্বিতা করার পরে তিনি প্রধানমন্ত্রী শওকত আজিজের মন্ত্রিসভায় শীর্ষস্থানীয় মহিলা মন্ত্রীর পদে জাতীয় খ্যাতি এবং জনপ্রিয়তা লাভ করেন। ২০০২-২০০৭ পর্যন্ত তিনি পাকিস্তানের শিক্ষা মন্ত্রণালয়ের মন্ত্রী ছিলেন। ২০০৮ সালে পাকিস্তান মুসলিম লীগ (কিউ) প্লাটফর্মে নির্বাচন করে পরাজিত হন।

জাতীয় রাজনীতি থেকে পাঁচ বছরের সংক্ষিপ্ত বিরতির পরে তিনি পাকিস্তান মুসলিম লীগে (এন) যোগ দিয়েছিলেন। কিন্তু কিরণ হায়দারের পক্ষে সরে দাঁড়িয়েছিলেন, যিনি ২০১৩ সালের সাধারণ নির্বাচন থেকে সফলভাবে নিজের আসনটি ধরে রেখেছিলেন, যদিও তিনি নিজেকে পাকিস্তান মুসলিম লীগের একজন নারী নেতা হিসাবে ধরে রেখেছেন।

রাজনীতি 
১৯৮৮ সালে প্রধানমন্ত্রী নওয়াজ শরীফের নেতৃত্বে মধ্য-ডানপন্থি পাকিস্তান মুসলিম লীগে (পিএমএল) যোগদানের পরে তার রাজনৈতিক সক্রিয়তা শুরু হয়েছিল; তবে ২০০০ সালে দলের অসন্তুষ্ট গ্রুপের সাথে তিনিও দল থেকে বেরিয়ে যান। তিনি ২০০২ সালে অনুষ্ঠিত পাকিস্তানের সাধারণ নির্বাচনে সফলভাবে প্রতিদ্বন্দ্বিতা করেছিলেন, তিনি এনএ–২৭২ আসন থেকে ৪৪,১৭৭ ভোট পেয়েছিলেন।  ২০০২ সালে তিনি শিক্ষামন্ত্রী পদে নিয়োগ পান এবং প্রধানমন্ত্রী জাফরুল্লাহ জামালির মন্ত্রিসভার অংশ হিসাবে রাষ্ট্রপতি পারভেজ মোশাররফের নিকট শপথ নেন।  পরে তিনি শওকত আজিজ মন্ত্রিসভায়ও শিক্ষামন্ত্রীর দায়িত্ব পালন করেছেন। 

২০০৮ সালের জালাল খান সিদ্ধান্ত নেন যে পাকিস্তান মুসলিম লীগের (কিউ) মনোনয়নে তিনি নির্বাচনে যাবেন না। তিনি স্বতন্ত্র প্রার্থী হিসেবে এনএ-২৭২ আসনে  অংশগ্রহণ করেন, কিন্তু ৩৩,৫৬৪ ভোট পেয়ে বেলুচিস্তান আওয়ামী পার্টির ইয়াকুব বিজাঞ্জোর নিকট পরাজিত হন। 

২০১৩ সালে জুবাইদা জালাল পিএমএল (এন) প্রার্থী নওয়াজ শরীফের প্রধানমন্ত্রীত্বের প্রস্তাবকে সমর্থন করেছিলেন। নওয়াজ শরীফের সাথে বৈঠকে জালাল নওয়াজ শরীফের নেতৃত্বের প্রতি পূর্ণ আস্থা রেখে, পাকিস্তান মুসলিম লীগে (এন) যোগদানের ঘোষণা দিয়েছিলেন। 

২০১৮ সালে জুবাইদা জালাল বেলুচিস্তান আওয়ামী পার্টিতে (বিএপি) যোগ দিয়ে সফলভাবে নির্বাচনে প্রতিদ্বন্দ্বিতা করেছিলেন। বিএপির সাথে পিটিআই সরকার জোটের পরে তিনি ইমরান খানের ফেডারেল মন্ত্রিসভায় প্রতিরক্ষা উৎপাদন মন্ত্রী পদে যোগদান করেন।

তথ্যসূত্র

১৯৫৯-এ জন্ম
জীবিত ব্যক্তি
পাকিস্তান জাতীয় পরিষদ সদস্য ২০০২-২০০৭
পাকিস্তান জাতীয় পরিষদ সদস্য ২০১৮-২০২৩
পাকিস্তানের শিক্ষামন্ত্রী
পাকিস্তানের প্রতিরক্ষা উৎপাদন মন্ত্রী
পাকিস্তানি নারী অধিকার কর্মী
পাকিস্তানি শিক্ষাবিদ
পাকিস্তান জাতীয় পরিষদের মহিলা সদস্য
বেলুচিস্তান বিশ্ববিদ্যালয়ের শিক্ষক
সাঁতার-পুকুর

একটি সাঁতার-পুকুর, সাঁতারের জলাশয়, সাঁতারকুণ্ড বা ইংরেজি পরিভাষায় সুইমিং পুল  এমন একটি অবকাঠামো যা সাঁতার, অন্যান্য জলক্রীড়া বা জলে অবসরমূলক কর্মকাণ্ডের আয়োজনের উদ্দেশ্যে জল ধরে রাখার জন্য নকশা ও নির্মাণ করা হয়। সাঁতার-পুকুরটি ভূগর্ভে (অভ্যন্তরীণ পুকুর) বা ভূমির উপরে (একটি স্বাধীনভাবে দণ্ডায়মান স্থাপনা হিসেবে বা কোনও ভবন বা অন্যান্য বৃহৎ কাঠামোর অংশ হিসাবে) নির্মিত হতে পারে এবং সমুদ্র-রেখা এবং ক্রুজ জাহাজের উপরেও সাঁতার-পুকুরের সুবিধা সুলভ। অভ্যন্তরীণ সাঁতার-পুকুরগুলি সাধারণত কংক্রিট, প্রাকৃতিক পাথর, ধাতু, প্লাস্টিক বা তন্তুকাচ জাতীয় উপকরণ দিয়ে নির্মিত হয়। এটি কৃত্রিম আকার-আকৃতির হতে পারে বা প্রমিত আকারে নির্মিত হতে পারে, যার মধ্যে বৃহত্তম ধরনটি হচ্ছে অলিম্পিক-আকারের সাঁতার-পুকুর। 

অনেক শরীরচর্চা কেন্দ্র এবং ব্যক্তিগত সংঘঘরে অনুশীলন বা বিনোদন করার জন্য সাঁতার-পুকুর থাকে। অনেক শহরে সর্বসাধারণের জন্য উন্মুক্ত সাঁতার-পুকুরের সুব্যবস্থা থাকে। অনেক বাণিজ্যিক রাত্রিনিবাস তথা হোটেলে অতিথিদের নিজস্ব অবসর সময়ে ব্যবহারের জন্য সাঁতার-পুকুর থাকে। উচ্চ বিদ্যালয় এবং বিশ্ববিদ্যালয়গুলির মতো শিক্ষাকেন্দ্রগুলিতে কখনও কখনও শারীরিক শিক্ষার পাঠ, বিনোদনমূলক ক্রিয়াকলাপ, অবসর এবং সাঁতারের দলগুলির মতো প্রতিযোগিতার আয়োজনের জন্য সাঁতার-পুকুর থাকে। জলে ঝাঁপ, অন্যান্য বিশেষ জলক্রীড়া এবং দেহচর্চামূলক চিকিৎসার পাশাপাশি ডুবন্ত ব্যক্তিদের উদ্ধারকারী দক্ষ সাঁতারু (লাইফগার্ড) এবং নভোচারীদের প্রশিক্ষণের জন্যও বিশেষ সাঁতার-পুকুর ব্যবহার করা হয়। সাঁতার-পুকুরের পানি উষ্ণ বা উত্তপ্ত করা যেতে পারে।

ইতিহাস 
আধুনিক পাকিস্তানে অবস্থিত প্রাচীন মহেঞ্জোদাড়ো নগরীতে খ্রিস্টপূর্ব তৃতীয় সহস্রাব্দে খনন করা "মহাস্নানাগার"-টি সম্ভবত ইতিহাসের প্রথম সাঁতার-পুকুর ছিল।  আয়তনের এই জলাশয়টি ইট দিয়ে আস্তরিত ও একটি আলকাতরা-ভিত্তিক জলনিরোধক (সিল্যান্ট) দিয়ে আবৃত ছিল। 

প্রাচীন গ্রিক এবং রোমানরা তাদের মল্লক্রীড়া বিদ্যালয় "পালাইস্ত্রা"-গুলিতে মল্লক্রীড়া প্রশিক্ষণের জন্য জলক্রীড়া এবং সামরিক অনুশীলনের জন্য কৃত্রিম জলাশয় তৈরি করত। রোমান সম্রাটদের ব্যক্তিগত সাঁতার-পুকুর ছিল, যেগুলির মধ্যে মাছও রাখা হত, তাই স্নান বা সাঁতারের পুকুরের জন্য লাতিন শব্দটি ছিল পিসকিনা (যার অর্থ মাছের পুকুর)। রোমের এক ধনী অভিজাত ব্যক্তি গাইউস মায়েকেনাস সম্ভবত খ্রিস্টপূর্ব ৩৮ অব্দ থেকে ৮ খ্রিস্টাব্দের মধ্যে তাঁর উদ্যানে একটি উষ্ণজলের সাঁতার-পুকুর তৈরি করেছিলেন। গাইস ময়েসেনাস আউগুস্তুস ধনী সম্রাজ্যের উপদেষ্টা ছিলেন এবং চারুকলার প্রথম পৃষ্ঠপোষক হিসাবে বিবেচিত ছিলেন।

১৯শ শতক 
উনিশ শতকের মাঝামাঝি সময়ে সাঁতার-পুকুর ব্রিটেনে জনপ্রিয়তা লাভ করে। ১৮৩৭ সালের প্রথম দিকে ইংল্যান্ডের লন্ডন নগরীতে ঝাঁপমঞ্চসহ ছয়টি অভ্যন্তরীণ সাঁতার-পুকুর ছিল। কেন্টের মেইডস্টোন সুইমিং ক্লাবকে ব্রিটেনের প্রাচীনতম সাঁতারু সংঘ হিসেবে গণ্য করা হয়। ১৮৪৪ সালে মেডওয়ে নদীতে ডুবে যাওয়ার উদ্বেগের প্রতিক্রিয়া হিসাবে এটি গঠিত হয়েছিল। বিশেষত  উদ্ধারকারীরা প্রায়শই ডুবে যেত, কারণ তারা নিজেরাই নিরাপদে সাঁতার কাটতে পারতনা। সংঘের সদস্যরা মেডওয়ে নদীতে সাঁতার কাটত এবং সাঁতারা প্রতিযোগিতা, জলে ঝাঁপদান প্রতিযোগিতা এবং ওয়াটার পোলো ম্যাচ করত। ১৮৪৪ সালের দক্ষিণ পূর্ব গেজেট প্রকাশনাতে জলজ নাস্তার পার্টির কথা জানানো হয়েছিল: নদীতে ভাসমান ভেলাতে কফি এবং বিস্কুট পরিবেশন করা হয়েছিল। কফি আগুনের উপরে গরম রাখা হয়েছিল; ক্লাব সদস্যদের একই সময়ে জল চলা এবং কফি পান করতে হয়েছিল। সর্বশেষ সাঁতারুরা এই ভেলাটি ১৫০জন দর্শকের মনমুগ্ধ করতে পেরেছিল।

তথ্যসূত্র

বহিঃসংযোগ 

জলরাশি
বাগানের বৈশিষ্ট্য
সাঁতারের জলাশয়
ধরন অনুযায়ী ক্রীড়া অনুষ্ঠানস্থল
মার্টিন হ্যানলি

মার্টিন অ্যান্ড্রু হ্যানলি (; জন্ম: ১০ নভেম্বর, ১৯১৮ - মৃত্যু: ২ জুন, ২০০০) কেপ প্রদেশের আলিওয়াল নর্থ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪০-এর দশকের শেষদিকে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স ও  বর্ডার দলের প্রতিনিধিত্ব করেন। দলে তিনি মূলতঃ ডানহাতে অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন মার্টিন হ্যানলি।

প্রথম-শ্রেণীর ক্রিকেট 
১৯৩৯-৪০ মৌসুম থেকে ১৯৫৩-৫৪ মৌসুম পর্যন্ত মার্টিন হ্যানলি’র প্রথম-শ্রেণীর খেলোয়াড়ী জীবন চলমান ছিল। জীবনের কিছুটা সময় স্মরণশক্তি হারালেও কর্মময় জীবন অতিবাহিত করেছিলেন তিনি। অফ স্পিন বোলার ছিলেন। নিউল্যান্ডসের পরিচিত মাঠে পরিচিতি পাওয়া অ্যাথল রোয়ানের তুলনায় বেশ জোড়ালোভাবে বলকে বাঁক খাওয়াতে পারতেন।

মার্টিন হ্যানলি নিচেরসারির ডানহাতি ব্যাটসম্যান ও ডানহাতি অফ-ব্রেক বোলার হিসেবে খেলতেন। বিশ্বযুদ্ধ পরবর্তী সময়ে ওয়েস্টার্ন প্রভিন্সের অন্যতম তারকা খেলোয়াড় ছিলেন তিনি। প্রথম মৌসুমেই ইস্টার্ন প্রভিন্স ও নর্থ ইস্টার্ন ট্রান্সভালের বিপক্ষে খেলায় যথাক্রমে ১১ ও ১২ উইকেট দখল করেছিলেন। ১৯৫২-৫৩ মৌসুমে স্বর্ণালী সময় অতিবাহিত করেন। ৪৯ উইকেট নিয়ে ওয়েস্টার্ন প্রভিন্সকে ২১ বছরের মধ্যে প্রথম কারি কাপের শিরোপা আনয়ণে প্রধান ভূমিকা রাখেন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মার্টিন হ্যানলি। ১ জানুয়ারি, ১৯৪৯ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯৪৮-৪৯ মৌসুমে ইংল্যান্ড দল দক্ষিণ আফ্রিকা গমন করে। জর্জ মানের নেতৃত্বাধীন ইংরেজ দলের বিপক্ষে খেলেন। এ সিরিজের তৃতীয় টেস্টে নিজস্ব একমাত্র খেলায় অংশ নিয়েছিলেন। টাফটি মান ও অ্যাথল রোয়ানের পর দলের তৃতীয় স্পিন বোলার ছিলেন তিনি। খেলায় তিনি একটিমাত্র উইকেট লাভ করেছিলেন। পরের খেলায় লেগ স্পিনার ফিশ মার্কহামকে তার স্থলাভিষিক্ত করা হয়।

ব্যক্তিগত জীবন 
তার ভ্রাতৃষ্পুত্র রুপার্ট হ্যানলি দক্ষিণ আফ্রিকার উপর আন্তর্জাতিক নিষেধাজ্ঞাকালীন সময়ে অন্যতম সেরা ফাস্ট বোলার হিসেবে পরিগণিত হয়েছিলেন। ১৯৮৩-৮৪ মৌসুমে লরেন্স রো’র নেতৃত্বাধীন ওয়েস্ট ইন্ডিজ একাদশের বিপক্ষে দুইটি চারদিনের খেলায় অংশ নিয়েছিলেন।

ব্যক্তিগত জীবনে বিবাহিত ছিলেন তিনি। বিশপকোর্টে নিজগৃহে আকস্মিকভাবে হৃদযন্ত্রক্রীয়ায় আক্রান্ত হন। ২ জুন, ২০০০ তারিখে ৮১ বছর বয়সে কেপ প্রদেশের কেপ টাউন এলাকায় মার্টিন হ্যানলি’র দেহাবসান ঘটে। মৃত্যুকালে স্ত্রী ও তিন পুত্র সন্তান রেখে যান।

তথ্যসূত্র

আরও দেখুন 
 ওয়েন উইন
 ফ্রাঙ্ক নিকোলসন
 এক টেস্টের বিস্ময়কারী
 দক্ষিণ আফ্রিকান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯২৮-এ জন্ম
২০০০-এ মৃত্যু
ওয়েস্টার্ন প্রভিন্সের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
বর্ডারের ক্রিকেটার
ব্রিটিশ বংশোদ্ভূত দক্ষিণ আফ্রিকান ব্যক্তি
১৯১৮-এ জন্ম
তোমোহিরো তানাকা (মিশ্র মার্শাল আর্টস শিল্পী)

তোমোহিরো তানাকা হলেন একজন জাপানি  মিশ্র মার্শাল আর্টস শিল্পী।  তিনি লাইটওয়েট বিভাগে অংশ নিয়েছিলেন।

মিশ্র মার্শাল আর্ট রেকর্ড 

|-
| হার
| align=center| ৩-৪-১
| কেন কমোদা
| সাবমিশন (আর্মবার)
| জেডস্ট - সোয়াত! ফেস ৯
| 
| align=center| ১
| align=center| ০:৫৪
| টোকিও, জাপান
| 
|-
| হার
| align=center| ৩-৩-১
| তমোনোরি ওহারা
| টিকেও (পাঞ্চেস)
| শুটো - শুটো 
| 
| align=center| ১
| align=center| ২:০৩
| টোকিও, জাপান
| 
|-
| হার
| align=center| ৩-২-১
| নাওকি সাকুরাদা 
| কেও
| শুটো - শুটো
| 
| align=center| ২
| align=center| ০:০০
| টোকিও, জাপান
| 
|-
| জয়
| align=center| ৩-১-১
| যুজি ইতো
| কেও (পাঞ্চেস)
| শুটো - শুটো
| 
| align=center| ১
| align=center| ০:০০
| টোকিও, জাপান
| 
|-
| হার
| align=center| ২-১-১
| কাজুহিরো কুসায়ানাগি
| সাবমিশন (আর্মবার)
| শুটো - শুটো
| 
| align=center| ১
| align=center| ০:০০
| ওসাকা, জাপান
| 
|-
| ড্র
| align=center| ২-০-১
| নোবুরু আসাহি
| ড্র
| শুটো - শুটো
| 
| align=center| ৪
| align=center| ৩:০০
| টোকিও, জাপান
| 
|-
| জয়
| align=center| ২-০
| সুগুরু শিগেনো
| কেও
| শুটো - শুটো
| 
| align=center| ৩
| align=center| ০:০০
| টোকিও, জাপান
| 
|-
| জয়
| align=center| ১-০
| মাসানোরি যোনায়মা
| সিদ্ধান্ত (সর্বসম্মত)
| শুটো - শুটো
| 
| align=center| ৩
| align=center| ৩:০০
| টোকিও, জাপান
|

আরো দেখুন 

 পুরুষ মিশ্র মার্শাল আর্টস শিল্পীদের তালিকা

তথ্যসূত্র

বহিঃসংযোগ 

  
 মিশ্র মার্শাল আর্টস ডট কমে তোমোহিরো তানাকা

জীবিত ব্যক্তি
জাপানি পুরুষ মিশ্র মার্শাল আর্টস শিল্পী
অপর্যালোচিত অনুবাদসহ পাতা
ইউজো তাতেশি

ইউজো তাতেশি হলেন একজন জাপানি  মিশ্র মার্শাল আর্টিস শিল্পী।

মিশ্র মার্শাল আর্ট রেকর্ড 

|-
| হার
| align=center|১-৪
| কওল আনো
| সাবমিশন (রিয়ার ন্যাকেড চোক)
| শুটো: গিগ
| 
| align=center|১
| align=center| ২:১৪
| টোকিও, জাপান
|
|-
| হার
| align=center|১-৩
| হিরোয়ুকি কোজিমা
| সাবমিশন (কিমুরা)
| শুটো:লেটস ২৭ গেট লস্ট
| 
| align=center|১
| align=center| ৩:০০
| টোকিও, জাপান
|
|-
| হার
| align=center| ১-২
| যুজি ফুজিতা
| সিদ্ধান্ত (সর্বসম্মত)
| শুটো: ফ্রি ফাইট কাওয়াসাকি
| 
| align=center|৩
| align=center| ৩:০০
| কাওয়াসাকি, জাপান
|
|-
| হার
| align=center| ১-১
| মাসানোরি সুদা
| সাবমিশন (আর্মবার)
| লুমাক্স কাপ:টুর্নামেন্ট অব জে '৯৬
| 
| align=center| ১
| align=center| ১:৫১
| জাপান
|
|-
| জয়
| align=center| ১-০
| ইকুহিসা মিনোয়া
| সিদ্ধান্ত
| লুমাক্স কাপ:টুর্নামেন্ট অব জে '৯৬
| 
| align=center| ২
| align=center| ৩:০০
| জাপান
|

আরো দেখুন 

 পুরুষ মিশ্র মার্শাল আর্টস শিল্পীদের তালিকা

তথ্যসূত্র

বহিঃসংযোগ 

 
 মিশ্র মার্শাল আর্টস ডট কমে ইউজো তাতেশি

জীবিত ব্যক্তি
জাপানি পুরুষ মিশ্র মার্শাল আর্টস শিল্পী
খান মোহাম্মদ ইসরাফিল

খান মোহাম্মদ ইসরাফিল খোকন বাংলাদেশের ঢাকা জেলার রাজনীতিবিদ, শিল্পপতি ও তৎকালীন ঢাকা-১৩ আসনের সাবেক সংসদ সদস্য।

প্রাথমিক জীবন 
খান মোহাম্মদ ইসরাফিল ঢাকা জেলার ধামরাই উপজেলায় জন্মগ্রহণ করেন।

রাজনৈতিক জীবন 
খান মোহাম্মদ ইসরাফিল ঢাকা জেলা জাতীয় পার্টির সাধারণ সম্পাদক ও পার্টির চেয়ারম্যান জি এম কাদেরের উপদেষ্টা। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন ঢাকা-১৩ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
ঢাকা জেলার রাজনীতিবিদ
বাংলাদেশী শিল্পপতি
জাতীয় পার্টির রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
লি গ্র্যান্ট

লি গ্র্যান্ট (জন্ম লিওভা হাস্কেল রোজেনস্টাল; ৩১ অক্টোবর ১৯২০-এর দশকের মাঝামাঝি সময়) হলেন একজন মার্কিন অভিনেত্রী ও পরিচালক। তিনি তার অভিনীত প্রথম চলচ্চিত্র ডিটেকটিভ স্টোরি (১৯৫১) চলচ্চিত্রে অভিনয়ের জন্য কান চলচ্চিত্র উৎসব থেকে শ্রেষ্ঠ অভিনেত্রীর পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এরপর তিনি দ্য ল্যান্ডলর্ড (১৯৭০), শ্যাম্পু (১৯৭৫) ও ভয়েজ অব দ্য ডেমড (১৯৭৬) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে আরও তিনটি একাডেমি পুরস্কারের মনোনয়ন লাভ করেন এবং শ্যাম্পু চলচ্চিত্রের জন্য একটি পুরস্কার অর্জন করেন।

তিনি ১৯৬৪ সালে দ্য মেইডস নাটকে অভিনয় করে শ্রেষ্ঠ অভিনেত্রী বিভাগে ওবিই পুরস্কার অর্জন করেন। তিনি পেটন প্লেস (১৯৬৫-১৯৬৬) টিভি ধারাবাহিকের ৭১টি পর্বে অভিনয় করেন। টেলিভিশনে তার কাজের জন্য তিনি সাতটি এমি পুরস্কারের মনোনয়ন হতে দুইটি পুরস্কার অর্জন করেন। ১৯৮৬ সালে তিনি ডাউন অ্যান্ড আউট ইন আমেরিকা প্রামাণ্যচিত্র পরিচালনা করেন, যা যৌথভাবে শ্রেষ্ঠ প্রামাণ্য চলচ্চিত্র বিভাগে একাডেমি পুরস্কার অর্জন করে এবং একই বছর তিনি নোবডিস চাইল্ড-এর জন্য ডিরেক্টরস গিল্ড অব আমেরিকা পুরস্কার লাভ করেন।

প্রারম্ভিক জীবন
লি গ্র্যান্টের জন্মনাম লিওভা হাস্কেল রোজেনস্টাল। তিনি নিউ ইয়র্ক সিটির ম্যানহাটনে জন্মগ্রহণ করেন। তার জন্মদিন ৩১ অক্টোবর হলেও তার জন্মের বছর অমীমাংসিত। ধারণা করা হয় তা ১৯২৫ থেকে ১৯৩১ সালের মধ্যে হবে, তবে তার জনশুমারি, ভ্রমণের উপাত্ত ও ছাড়পত্র অনুসারে তার জন্মের বছর ১৯২৫ বা ১৯২৬ হতে পারে, অন্যদিকে গ্র্যান্টের ভাষ্যমতে তার পেশাদার কর্মজীবন শুরু ও অস্কারের মনোনয়নের সময় অনুসারে তিনি ১৯২৭ সালে জন্মগ্রহণ করেছিলেন। তার মাতা উইটিয়া (বিবাহপূর্ব হাস্কেল) একজন অভিনেত্রী ও শিক্ষিকা ছিলেন এবং পিতা আব্রাহাম ডব্লিউ. রোজেনস্টাল আবাসন ব্যবসায়ী ও শিক্ষাবিদ ছিলেন। তার পিতা নিউ ইয়র্ক সিটিতে এক পোলীয় ইহুদি অভিবাসী দম্পতির ঘরে জন্মগ্রহণ করেন, এবং মাতা রুশ ইহুদি অভিবাসী ছিলেন। তাদের পরিবার ম্যানহাটনের পার্শ্ববর্তী হ্যামিলটন হাইটসের ৭০৬ রিভারসাইড ড্রাইভে বসবাস করত।

টীকা

তথ্যসূত্র

বহিঃসংযোগ

 
 
 Lee Grant at the University of Wisconsin's Actors Studio audio collection
 

১৯২০-এর দশকে জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
পোলীয় ইহুদি বংশোদ্ভূত মার্কিন ব্যক্তি
রুশ ইহুদি বংশোদ্ভূত মার্কিন ব্যক্তি
নিউ ইয়র্ক শহরের অভিনেত্রী
নিউ ইয়র্ক শহরের চলচ্চিত্র পরিচালক
মার্কিন ইহুদি অভিনেত্রী
মার্কিন চলচ্চিত্র অভিনেত্রী
মার্কিন চলচ্চিত্র পরিচালক
মার্কিন টেলিভিশন অভিনেত্রী
মার্কিন টেলিভিশন পরিচালক
মার্কিন মহিলা চলচ্চিত্র পরিচালক
মার্কিন মঞ্চ অভিনেত্রী
মার্কিন সোপ অপেরা অভিনেত্রী
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী
নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী
সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী
ডিরেক্টরস গিল্ড অব আমেরিকা পুরস্কার বিজয়ী
হলিউড কালোতালিকা
২১শ শতাব্দীর মার্কিন ইহুদি